Serbisk stjerne låst inde på dansk lokum – Ekstra Bladet
45 minutter siden Forsvarets helikopter i luften ved Holbæk 1 time siden Eriksen lyner i europæisk triumf 1 time siden Fauci: USA har millionvis af vacciner klar i starten af 2021 1 time siden Rejsearrangører forventer regional rejsevejledning i Spanien 1 time siden Isolerede passagerer på krydstogtskib har ikke corona 45 minutter siden Forsvarets helikopter i luften ved Holbæk
Fredag d. 13. dec. 2013 - kl. 19:30 0
Sanja Damnjanovic tog fejl af toiletterne i pausen af kampen mellem Danmark og Serbien og blev låst inde
Sanj Damnjanovic i infight med Louise Burgaard og Pernille Holst Holmsgaard. (Foto: Lars Poulsen)
NIS (Ekstra Bladet): Det så du ikke på tv! Det var nær lykkedes for den danske analytiker og videomand Bo Rudgaard at sætte Serbiens superstjerne Sanja Damnjanovic ud af spillet i anden halvleg af kampen mod Danmark. Den, vi jo som bekendt lige kom til at tabe i forgårs.
Men det kunne let have været serberne, der var endt på skideren!
Se også: Wilbek om kvinde-VM: Lav det om
På vej ud til anden halvleg noterede opmærksomme Bo Rudgaard, at døren ind til det danske fys-rum ikke var lukket - og dermed heller ikke låst. Han gjorde følgelig det, enhver ansvarlig leder overalt i verden bør gøre: Låste døren.
Hvad han ikke vidste var, at Sanja Damnjanovic havde taget fejl af dørene og lånt toilettet inde i den danske afdeling katakomberne under Sportski Centar Cair i Nis.
- Jeg satte mig på min plads i hallen, og så stod vores fysioterapeut Birte Andersen pludselig og vinkede energisk. Det tog jeg nu ikke større notits af. Men så kom serbernes målmand Katarina Tomasevic - som jeg kender fra vores fælles tid i Team Esbjerg - ud og råbte og gestikulerede, og så måtte jeg jo ned og høre, hvad der var galt, fortæller Bo Rudgaard.
Se også: SLUT: Sådan forløb Danmark-Brasilien
DHF-analytikeren dannede sig lynhurtigt overblik over situationen: Et par serbiske spillere stod og bankede på døren, vred desperat i håndtag og prøvede alt, mens Sanja Damnjanovic råbte fortvivlet inde fra sit fængsel.
Måske havde det været en dansk fordel, hvis Bo Rudgaard havde været stokdøv, og Viborg-spilleren aldrig var blevet sat på fri fod…
- Jo, men vi syntes alligevel hellere, vi ville slå dem MED hende på holdet, siger videomanden lunt.
Håndbold13. dec. 2013 - kl. 21:48